open-index/open-wikipedia-markdown huggingface dataset:
Jeg stjal en million

***Jag stjal en million*** (originaltittel ***The Lavender Hill Mob***) er en britisk komediefilm fra 1951, regissert av Charles Crichton. Alec Guinness og Stanley Holloway gestalter hovedrollene. Audrey Hepburn medvirker også i en liten rolle.

## Handling
Henry Holland (Alec Guinness) har jobbet på samme bank i snart 20 år hvor han er ansvarlig for å levere gullbarrer. Sammen med kompisen Pendlebury (Stanley Holloway) setter han i gang en plan for å stjele gullbarrene og smelte dem til små eiffeltårn-suvenirer, for deretter å smugle dem til Paris. Ved et uhell selges suvenirene til en besøkende skoleklasse fra England. De klarer å kjøpe tilbake alle suvenirene bortsett fra én, som visstnok befinner seg på en politimesse. Henry Holland og Pendlebury klarer å få tak i den siste suveniren, men de har en mistenksom politimann i hælene. Henry flykter til Sør-Amerika, men blir til slutt arrestert.

## Medvirkende
* Alec Guinness som Henry «Dutch» Holland
* Stanley Holloway som Alfred «Al» Pendlebury
* Sid James som Lackery Wood
* Alfie Bass som Shorty Fisher
* Marjorie Fielding som Mrs. Chalk
* Edie Martin som Miss Evesham
* John Salew som Parkin
* Ronald Adam som Turner
* Arthur Hambling som Wallis
* Gibb McLaughlin som Godwin
* John Gregson som Farrow
* Clive Morton som Station Sergeant
* Sydney Tafler som Clayton
* Marie Burke som Senora Gallardo
* Audrey Hepburn som Chiquita

## Om filmen
T.E.B. Clarke vant Oscar for beste originalmanus for manusarbeidet. Guinness ble nominert til Oscar for beste mannlige hovedrolle for sin rolleskildring.

Den engelske tittelen *The Lavender Hill Mob* kommer i fra området Lavender Hill i Sør-London.

## Referanser


## Eksterne lenker
*
Da klokka klang så fort vi sprang

**Da klokken klang** er en barnesang av Margrete Munthe som gjerne brukes i barnehager og skoler.

## Sangtekst
Da klokken klang, så fort vi sprang,
og ingen sto igjen og hang.
Men glad og lett og rank og rett
vi var på plass med ett.
Vi sto som perler på en snor,
og ingen av oss sa et ord.
Og ingen lo, men stille sto
vi sammen, to og to.
Moritz Schlick

**Moritz Schlick** (født 14. april 1882 i Berlin, død 22. juni 1936 i Wien) var en tysk filosof og fysiker. Han var grunnleggeren av Wienerkretsen og en ledende representant for den logiske empirismen.

## Biografi
Etter studier i naturvitenskap og matematikk ved universitetene i Heidelberg og Lausanne tok Schlick i 1904 doktorgrad i fysikk under veiledning av Max Planck i Berlin. Etterpå forsket han i naturvitenskap og naturfilosofi ved universitene Göttingen og Rostock og studerte psykologi i Zürich, før han i 1921 fikk et professorat ved universitetet i Kiel. Allerede året etter ble han utnevnt til Ernst Machs etterfølger som professor i naturfilosofi ved universitetet i Wien.

I Wien grunnla Schlick i 1924 en diskusjonsgruppe som ble kjent som Wienerkretsen. Denne gruppen av fysikere, matematikere og filosofer var sterkt påvirket av filosofiene til Ernst Mach og Ludwig Wittgenstein, og satte in sin tur et stort preg på vitenskapsteorien i Europa og Nord-Amerika. Schlick selv bidro til dette bl.a. gjennom gjesteprofessorater ved Stanford og Berkeley.

Schlick ble skutt og drept av en forhenværende student i 1936. Om drapet hadde personlige, politiske eller religiøse årsaker, ble aldri helt klarlagt.

## Verker (utvalg)
* *Lebensweisheit. Versuch einer Glückseligkeitslehre* (1908)
* *Allgemeine Erkenntnislehre* (1918; engelsk som *General Theory of Knowledge*, 1974)
* *Raum und Zeit in der gegenwärtigen Physik* (1919; engelsk som *Space and Time in Contemporary Physics*, 1962)
* *Fragen der Ethik* (1930; engelsk som *Problems of Ethics*, 1949)
* *Grundzüge der Naturphilosophie* (red. W. Hollitscher og J. Rauscher, 1948; engelsk som *Philosophy of Nature*, 1949)
* *Philosophische Logik* (red. B. Philippi, 1986)

## Referanser


## Eksterne lenker
* Artikkel om Schlick på ''Stanford Encyclopedia of Philosophy'' (engelsk)
* Schlicks biografi ved Universität Rostock (tysk)
* Moritz Schlick-prosjektet ved Universität Wien (tysk og engelsk)
* Verker tilgjengelig i Oria
Ragnild Magnusdatter

**Ragnhild Rigsforstander** (**Ragnhild Magnusdatter**) var datter til Magnus Berrføtt (konge av Norge til 1103). Hun ble født ca. 1090 i Norge og døde i 1135 eller senere.

Ragnhild flyttet til Danmark da hun giftet seg med den danske riksforstanderen Harald Kesja, frillesønn av kong Erik Ejegod som i 1103 omkom på pilegrimsferd underveis til det hellige land.

Hun fikk fire sønner i ekteskapet med Harald: Magnus, Knud, Harald og Oluf. Oluf ble konge i Skåne i 1139, til han satte seg opp mot kong Erik Lam i 1143.

Hun var dansk dronning 1134-35, etter at Harald Kesja ble hyllet som dansk konge på Urnehoved ting sammen med kong Niels som var gift med Ragnhilds stemor, Magnus Barfots enke Margrete Fredkulla.

## Referanser
Ampelisca abdita

***Ampelisca abdita*** er en art av krepsdyr innen slekten *[[Ampelisca]]* i Ampeliscidae-familien innenfor den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.

## Gruppens taksonomi
Gruppen har i likhet med hele Gammaridea-gruppen gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: [[krepsdyr]] (Crustacea)** - 67&nbsp;000 arter
** Klasse storkreps (Malacostraca) - +30&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;000 arter, 1&nbsp;900 i ferskvann Latreille, 1816
****** Underorden Gammaridea - 4 overfamilier, 59 familier Latreille, 1802
******* *Incertae sedis*
******** Familie Ampeliscidae  Krøyer, 1842
********* Slekt *[[Ampelisca]]* Krøyer, 1842 = *[[Araneops]]* Costa, 1853 = *[[Pseudopthalmus]]* Stimpson, 1853 = *[[Tetromatus]]* Bate, 1857 = *[[Triodos]]* K.H. Barnard, 1916 
********** *Ampelisca abdita*  Mills, 1964

## Referanser


## Eksterne lenker
*
Sten Thore

**Sten Anders Otto Thore** (født 22. april 1930 i Stockholm) er en svensk-norsk-amerikansk økonom som var professor ved Norges Handelshøgskole (NHH) 1963-1978.
__NOTOC__
Etter examen artium 1948 i Stockholm, tok han eksamen i aktuarfaget 1951 ved Uppsala Universitet, en mastergrad ved Universitetet i Birmingham 1955 og en fil.dr. (doktorgrad) i nasjonaløkonomi fra Stockholms Universitet i 1962.  Fra 1964 til 1978 var han tilknyttet Norges Handelshøgskole i Bergen som professor, fra 1970 professor i teoretisk samfunnsøkonomi.

Han var veileder for den senere nobelprisvinner Finn Kydland som i 1968 tok en mastergrad fra NHH. Han ble Thore's vitenskapelige assistent og ble med til Carnegie Mellon University der Thore hadde forskeropphold omkring 1969.

Thore flyttet til USA i 1978, ble æresborger av Texas i 1981, og ble amerikansk statsborger i 1985. Fra 1984 til 1997 var han professor ved University of Texas i Austin.

## Familie
Han er gift med journalist Margrethe Munch (1937–) av slekten Munch. Hans datter er advokat Susanne Elise Munch Thore (1960–).

## Utgivelser
*Sten Thore, *Programming the network of financial intermediation: a case study of Norwegian "Channeling policy"*, Universitetsforlaget, 1980
*Sten Thore, *Economic Logistics: The Optimization of Spatial and Sectoral Resource, Production, and Distribution Systems*, Greenwood Publ., NY, 1991
*Gerald L. Thompson, Sten Thore, *Computational Economics*, Scientific Press, 1992
*Sten Thore, *[http://www.springer.com/gp/book/9780792396390 The Diversity, Complexity, and Evolution of High Tech Capitalism]*, Springer, 1995
*Sten Thore og Ruzanna Tarverdyan, *[https://books.google.no/books?id=9iO3CgAAQBAJ Diagnostics for a Globalized World]*, World Scientific, 2015

## Referanser


## Eksterne lenker
*Sten Thore hos Linkedin med biografi
*Sten Thore hos researchgate.net
Stokkete ekteskap

***Stokkete ekteskap*** (originaltittel ***Young Wives' Tale***) er en britisk komedie fra 1951, regissert av Henry Cass. I denne filmen opptrådte Audrey Hepburn i en av sine første filmroller. Hun hadde en liten birolle som leieboeren Eve Lester.

## Handling
To par med hvert sitt spedbarn blir tvunget til å dele et hus. De sliter begge med å finne en pålitelig barnepike, og når en pen, ung leieboer (Audrey Hepburn) og Sabinas gamle kjæreste (Guy Middleton) kommer inn i bildet, blir hvert av forholdene satt på prøve.

## Medvirkende
* Joan Greenwood som Sabina Pennant
* Nigel Patrick som Rodney Pennant
* Derek Farr som Bruce Banning
* Guy Middleton som Victor Manifold
* Athene Seyler som Nanny Gallop
* Helen Cherry som Mary Banning
* Audrey Hepburn som Eve Lester
* Fabia Drake som Nanny Blott
* Irene Handl som barnepike
* Brian Oulton som mann på pub
* Joan Sanderson som sykepleier

## Eksterne lenker
*
One Wild Oat

***One Wild Oat*** er en britisk komedie fra 1951, regissert av Charles Saunders med Stanley Holloway, Robertson Hare og Sam Costa i hovedrollene. I denne filmen opptrådte også Audrey Hepburn i en av sine første filmroller. Hun hadde en liten statistrolle som en resepsjonist.

## Handling
En advokat (Robertson Hare) prøver å forhindre datterens forhold med en kurtisør ved å fortelle henne om sin fortid. Planen tar en uventet vending når datterens kommende svigerfar (Stanley Holloway) truer advokaten med å offentliggjøre den lite hederlige hemmeligheten.

## Medvirkende
* Robertson Hare som Humphrey Proudfoot
* Stanley Holloway som Alfred Gilbey
* Sam Costa som Mr. Pepys
* Andrew Crawford som Fred Gilbey
* Vera Pearce som Mrs. Gilbey
* June Sylvaine som Cherrie Proudfoot
* Robert Moreton som Throstle
* Constance Lorne som Mrs. Proudfoot
* Gwen Cherrell som Audrey Cuttle #1
* Irene Handl som Emily Pepys (Audrey Cuttle #2)
* Ingeborg von Kusserow som Gloria Samson (som Ingeborg Wells)
* Charles Groves som Charles
* Joan Rice som Annie
* Audrey Hepburn som resepsjonist
* Fred Berger som Samson
* James Fox som pikkolo
* Roger Moore hadde også en liten statistrolle

## Eksterne lenker
*
Undine (skuespill)

***Undine*** (originaltittel: ***Ondine***) er et skuespill skrevet i 1938 av den franske dramatikeren Jean Giraudoux. Den er basert på Friedrich de la Motte Fouqués kortroman *[[Undine (roman)|Undine]]* fra 1811, om forholdet mellom Hans og Undine. Vannymfen Undine forlater hjemmet sitt og forelsker seg i et menneske, Hans. Det påfølgende ekteskapet mellom to individer fra ulike verdener blir sett på som galskap. *Undine* blir ansett å være blant Giraudouxs beste verk.

Skuespillet hadde urpremiere 27. april 1939 i Théâtre de l'Athénée i Paris. Jeanne Hardeyn, Louis Jouvet, Madeleine Ozeray, Simone Bourday og Alexandre Rignault deltok i produksjonen. Stykket hadde premiere på Broadway i 1954 med Audrey Hepburn i hovedrollen som Undine. Andre roller ble gestaltet av Mel Ferrer, John Alexander, Alan Hewitt, Robert Middleton og Marian Seldes. Oppsetningen vant to Tony Awards, for beste regi (Alfred Lunt) og beste kvinnelige hovedrolle i et skuespill (Hepburn).

I forbindelse med Broadway-oppsetningen skrev Brooks Atkinson fra *[[The New York Times]]* at «Undine er en komplisert [rollefigur]. Den er sammensatt av abstrakte elementer. [...] På en eller annen måte klarer Hepburn å oversette [disse elementene] til teaterspråket uten å bli kunstnerisk eller bråmoden. Hun tilbyr en pulserende rolleskildring som er elegant og fortryllende, disiplinert av et instinkt for teaterscenens virkelighet».

*Undine* ble oversatt til norsk av Halldis Moren Vesaas og hadde premiere på Det Norske Teatret 15. januar 1977 med Wenche Medbøe i tittelrollen.

## Referanser




## Litteratur
* 

## Eksterne lenker
*
High Button Shoes

***High Button Shoes*** er en musikal med musikk av Jule Styne og sangtekster av Sammy Cahn. Manuset er skrevet av George Abbott og Stephen Longstreet. Den er basert på Longstreets delvis biografiske roman *The Sisters Liked Them Handsome* fra 1946. Handlingen utspiller seg i Atlantic City. Tilværelsen til Longstreet-familien tar en ny vending når to svindlere ankommer byen og skaper uro.

Musikalen hadde premiere på Broadway i 1947 (med til sammen 727 forestillinger) og i West End i 1948. Den har hatt flere amatørproduksjoner siden og ble en TV-film i 1956. Musikalen vant en Tony Award for beste koreografi (Jerome Robbins).

Audrey Hepburn og Alma Cogan var korpiker i West End-produksjonen, og de fikk begge en rik karrière etter å ha vært med i musikalen.

## Sanger
### Akt I
* He Tried to Make a Dollar – Sangere
* Can't You Just See Yourself in Love with Me? – Hubert Ogglethorpe og Fran
* There's Nothing Like a Model T  – Harrison Floy og ensemble
* Next to Texas, I Love You – Hubert Ogglethorpe og Fran
* Security – Sara Longstreet, Fran og sangjentene
* Bird Watcher's Song – Sara Longstreet og sangjentene
* Get Away for a Day in the Country – Henry Longstreet, Stevie Longstreet og sangere
* Papa, Wont You Dance with Me? – Sara Longstreet, Henry Longstreet, Girls og Boys

### Akt II
* On a Sunday by the Sea – Sangere
* You're My Girl – Hubert Ogglethorpe og Fran
* I Still Get Jealous – Sara Longstreet og Henry Longstreet
* You're My Boy – Harrison Floy og Mr. Pontdue
* Nobody Ever Died for Dear Old Rutgers – Harrison Floy, Hubert Ogglethorpe og sangguttene
* He Tried to Make a Dollar (Reprise) – Hele ensemblet

## Eksterne lenker
*
Always (film)

***Always*** er en amerikansk romantisk dramakomedie fra 1989, regissert av Steven Spielberg. Richard Dreyfuss, Holly Hunter, John Goodman og Brad Johnson spiller hovedrollene, mens Audrey Hepburn medvirker også i sin siste filmrolle.

*Always* er en nyinnspilling av den romantiske dramafilmen *[[Helter dør aldri]]* fra 1943, men filmen viker litt fra utgangspunktet. I motsetning til *Helter dør aldri* foregår handlingen i *Always* i brannflyvebransjen og ikke under andre verdenskrig. Hovedkonflikten i filmen er likevel den samme. De fire hovedkarakterene heter også det samme, bortsett fra Ted Baker, som het Ted Randall i filmen fra 1943. Petes etternavn er også «Sandich» i stedet for «Sandidge».

## Handling
Pete Sandich (Richard Dreyfuss) er en pilot i brannflyvebransjen. Kjæresten hans Dorinda Durston (Holly Hunter) er også pilot og arbeider i tillegg som radiooperatør når de andre pilotene er ute på oppdrag. Pete tar alltid sjanser og er overbevist om at ferdighetene hans alltid vil strekke til. En dag gjør de ikke det, og han omkommer i en ulykke. Han gjenoppstår som et usynlig spøkelse med et oppdrag gitt av engelen Hap (Audrey Hepburn). Han må gi gode råd til sin etterfølger, Ted Baker (Brad Johnson), og samtidig godta at Ted forelsker seg i Dorinda.

## Medvirkende
* Richard Dreyfuss som Pete Sandich
* Holly Hunter som Dorinda Durston
* John Goodman som Al Yackey
* Brad Johnson som Ted Baker
* Audrey Hepburn som Hap
* Roberts Blossom som Dave
* Keith David som Powerhouse
* Ed Van Nuys som Nails
* Marg Helgenberger som Rachel
* Dale Dye som Don
* Brian Haley som Alex
* James Lashly som Charlie
* Michael Steve Jones som Grey

## Referanser


## Eksterne lenker
*
Slaget ved Magdhaba

**Slaget ved Magdhaba** fant sted den 23. desember 1916 under kampene i Sinai og Palestina under første verdenskrig. Angrepet fra Anzacdivisjonen fant sted mot en forskanset garnison fra den osmanske hær sør og øst for Bir Lahfan på Sinaihalvøya omkring 29–40&nbsp;km fra Middelhavets kyst. Denne seieren til den Egyptiske Ekspedisjonsstyrke (EEF) mot den osmanske garnison betydde også at all-Arish ble sikret, etter at Det osmanske rikets garnison trakk seg tilbake.

I august 1916 var en kombinert osmansk/tysk/østerriksk-ungarsk styrke blitt tvunget til å trekke seg tilbake til Bir el Abd etter den britiske seieren i Slaget ved Romani. I løpet av de følgende tre månedene trakk den slagne styrken seg lenger østover til all-Arish, mens det erobrede området, som strakk seg fra Suezkanalen ble besatt og garnisonert av EEF. Patruljer og rekognoseringer ble gjennomført av britiske styrker for å beskytte den byggingen av en jernbane og en vannledning og for å forhindre den osmanske hæren i å trenge over Sinaiørkenen ved å ødelegge vannbrønner og cisterner.

I desember var byggingen av infrastruktur og forsyningslinjer tilstrekkelig nok til at den britiske fremrykningen kunne begynne om kvelden den 20. desember. Den følgende morgenen var en bereden styrke nådd til all-Arish, som viste seg å være forlatt. En osmansk garnison i sterke forsvarsstillinger ble oppdaget ved Magdhaba 29–48&nbsp;km inne i landet sørøst mot Wadi or Arish. Etter en ny nattlig marsj av den beredne ANZAC-divisjonen ble angrepet på Magdhaba innledet av australske, britiske og newzealandske styrker, mot velforskansede osmanske tropper, som forsvarte seks skanser. I løpet av dagens harde kamper var det det beredne infanteris taktikk, å ride så nær på fronten som mulig, sitte av og angripe med bajonettene påsatt og med støtte fra artilleri og maskingevær samt luftrekognossering, som viste seg best. Dee godt kamuflerte skansene ble etterhvert funnet og erobret og det osmanske forsvaret overgav seg sent på ettermiddagen.

## Kilder

*  	
* 	
*  	
* 
* 	
*
*	
* 
*  	
* 
*
* 
*  	
*  	
*  	
*  	
* 	
* 	
*
* 	

## Eksterne lenker
	
* 
* 
*Australian Light Horse Studies Centre− 	
*El Arish and El Magdhaba 	
*Comparison of Maps&nbsp;– Australian, British and Turkish Histories
Producers’ Showcase

***Producers' Showcase*** er en amerikansk antologiserie som ble sendt på TV-kanalen NBC i 1950-årene. Hver episode varte i cirka 90 minutter og fungerte som en enkeltfilm. Episodene dekket dermed mange ulike sjangere og ble sendt hver fjerde mandag. Første episode ble sendt 18. oktober 1954, mens den siste ble sendt 27. mai 1957. Det var til sammen 37 episoder og tre sesonger. TV-serien vant sju Primetime Emmy Awards, blant annet for beste dramaserie.

## Episoder

Det ble sendt til sammen 37 episoder av TV-serien.

## Referanser


## Eksterne lenker
* 
*
Patrick Space Force Base

**Patrick Space Force Base** (tidligere Patrick Air Force Base) er en flystasjon for US Air Force mellom Satellite Beach og Cocoa Beach i Brevard County i Florida. 

*Patrick SFB* er hjemmebase for *45th Space Wing*. Det var dens folk som gjennomførte alle ubemannede rakettstart på Cape Canaveral Air Force Station. Den er understilt Air Force Space Command.

## Historie
Basen ble opprettet 1. oktober 1940 som *Naval Air Station Banana River* for US Navy. Den gang var det vannfly som benyttet stedet.

Etter annen verdenskrig ble basen oppgitt, og den 1. september 1948 ble den overdratt til US Air Force, som gav den navnet *Joint Long Range Proving Ground*. I august 1950 fikk den navnet *Patrick Air Force Base* etter generalmajor Mason Mathews Patrick.

## Eksterne lenker
* Homepage der Patrick Air Force Base
They All Laughed

***They All Laughed*** er en amerikansk romantisk komedie fra 1981, regissert av Peter Bogdanovich. Audrey Hepburn, Ben Gazzara, John Ritter, Colleen Camp, Patti Hansen og Dorothy Stratten spiller hovedrollene. Manuset ble skrevet av Bogdanovich og Blaine Novak. Tittelen er hentet fra låten «They All Laughed», sunget av George Gershwin og Ira Gershwin.

*They All Laughed* utspiller seg i New York og ble hovedsakelig spilt inn utendørs. Filmen er en oppdatering av skuespillet *[[La Ronde]]*, både i stil og tema. *They All Laughed* skildrer også kjærlighet og sex i New York tidlig i 1980-årene.

Filmen ble Dorothy Strattens siste. Den hadde premiere etter at hun ble myrdet av ektemannen fordi hun ville gifte seg med regissøren Peter Bogdanovich. Den negative omtalen i pressen gjorde distributører skeptiske til å utgi filmen, og det endte opp med at Bogdanovich selv betalte for distribusjonen.

## Handling
Filmen handler om tre privatdetektiver som etterforsker to vakre kvinner for utroskap. Detektivene blir etter hvert forelsket i kvinnene de spionerer på, og til slutt får kvinnene overtaket.

## Medvirkende
* Audrey Hepburn som Angela Niotes
* Ben Gazzara som John Russo
* Patti Hansen som Sam (Deborah Wilson)
* John Ritter som Charles Rutledge
* Dorothy Stratten som Dolores Martin
* Blaine Novak som Arthur Brodsky
* Linda MacEwen som Amy Lester
* George Morfogen som Leon Leondopolous
* Colleen Camp som Christy Miller
* Sean Hepburn Ferrer som Jose
* Willow Hale som danser på baren

## Referanser


## Eksterne lenker
*
Benzoharpiks

**Benzoharpiks** eller **benzo** er en harpiks som fremstilles i Sørøst-Asia fra sårede stammer hos flere arter i slekten *[[Styrax]]*. Den er løselig i sprit og anvendes som legemiddel, i røkelse og som fiksativ i parfyme. De vanligste typene er siambenzo som kommer fra *[[Styrax tonkinens]]* og inneholder benzosyre. Den billigere sumatrabenzo kommer fra *[[Styrax benzoin]]* og inneholder både benzosyre og kanelsyre. Benzoharpiks brukes også til å sette smak på mat og har E-nummer 906.

## Kilder
* 
* 
*
Ampelisca acris

***Ampelisca acris*** er en art av krepsdyr innen slekten *[[Ampelisca]]* i Ampeliscidae-familien innenfor den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.

## Gruppens taksonomi
Gruppen har i likhet med hele Gammaridea-gruppen gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: [[krepsdyr]] (Crustacea)** - 67&nbsp;000 arter
** Klasse storkreps (Malacostraca) - +30&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;000 arter, 1&nbsp;900 i ferskvann Latreille, 1816
****** Underorden Gammaridea - 4 overfamilier, 59 familier Latreille, 1802
******* *Incertae sedis*
******** Familie Ampeliscidae  Krøyer, 1842
********* Slekt *[[Ampelisca]]* Krøyer, 1842 = *[[Araneops]]* Costa, 1853 = *[[Pseudopthalmus]]* Stimpson, 1853 = *[[Tetromatus]]* Bate, 1857 = *[[Triodos]]* K.H. Barnard, 1916 
********** *Ampelisca acris*  Griffiths, 1974

## Referanser


## Eksterne lenker
*
Slaget ved Rafah

**Slaget ved Rafah** ble utkjempet den 9. januar 1917 og var de britiske styrkenes tredje og siste slag for å avslutte gjenerobringen av Sinaihalvøya under Kampene i Sinai og Palestina under første verdenskrig. Ørkenkolonnen fra den Egyptiske Ekspedisjonsstyrke (EEF) angrep en forskanset osmansk garnison ved Or Magruntein sør for Rafah nær grensen mellom Egypt og Det osmanske rike nord og øst for Sheikh Zowaiid. Angrepet markerte begynnelsen på kampene i det osmanske Palestina.

Etter den britiske seieren i slaget ved Romani i auguste 1916 og slaget ved Magdhaba i desember, var den osmanske armé ble tvunget tilbake til den sørlige delen av Palestina da den Egyptiske Ekspedisjonsstyrke trengte østover støttet av forlengede forsyningslinjer. Denne fremrykningen var avhengig av bygningen av en jernbane og en vannledning. Da jernbanen nådde al-Arish den 4. januar 1917 ble et angrep på Rafah med den nylig etablerte ørkenkolonnen mulig. Under det dagslange angrepet forsvarte den osmanske garnisonen rekken av konsoliderte skanser og skyttergraver i området ved Or Magruntein, som var omgitt av flate gressområder. De ble omringet av Australian Light Horse, New Zealand Mounted Rifles Brigade, Yeomanry Mounted Division, kameltropper og panserbiler. Sent på ettermiddagen erobret New Zealand Mounted Rifles Brigade den sentrale skansen og den resterende stillingene ble tatt kort etter.

## Kilder

* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Gardens of the World with Audrey Hepburn

***Gardens of the World with Audrey Hepburn*** er en amerikansk dokumentarserie om verdens vakreste og mest bemerkelsesverdige hager. Audrey Hepburn var programleder for TV-serien og deltok også i fortellerrollen sammen med Michael York. Hepburn vant en Primetime Emmy Award for beste individuelle prestasjon innen informasjonsprogram for arbeidet. Dokumentarserien gikk på TV-kanalen PBS og bestod av totalt åtte episoder som varte i en halvtime hver.

En introduksjon til TV-serien ble sendt på PBS i mars 1991. TV-serien hadde premiere 21. januar 1993, én dag etter Hepburns dødsfall. Barbara Saltzman fra *[[Los Angeles Times]]* skrev at tidspunktet for sendingen var uheldig, «men rosens tidløse skjønnhet i første episode er et passende symbol på hennes eleganse og stil». Hun skrev videre at Hepburn var «en minneverdig turguide» i den første episoden «Roses and Rose Gardens». De to siste episodene av TV-serien ble sendt i januar 1996. Dokumentarserien ble sendt på TV i mer enn 30 land, og i 1999 ble de åtte episodene utgitt på DVD. En ny DVD-utgivelse kom i september 2006.
 
Audrey Hepburns scener ble spilt inn våren og sommeren 1990 i både offentlige og private hager i England, Frankrike, Italia, Japan, Nederland, Den dominikanske republikk og USA. Fra hjemmet sitt i Tolochenaz i Sveits skrev Hepburn forordene til boken som ble utgitt i forbindelse med TV-serien.

Hepburn elsket natur og blomsterhager og så en sjelden mulighet til å vise frem den skjønnheten på en poetisk og meningsfull måte. Samboeren Robert Wolders har sagt at TV-serien ble en veldig personlig og kreativ opplevelse for henne.

## Referanser


## Eksterne lenker
*
Beryl Oliver

**Beryl Carnegy Joseph Oliver **(født 20. august 1882 i Australia, død 13. juli 1972 i London) var en britisk veldedighetadministrator, så vel som det britiske Røde Kors' direktør for utdanning.

## Liv og virke
### Bakgrunn
Hun ble født i Australia til britiske foreldre, Francis Edward Joseph og Isabella Eliza Butter Joseph (født Carnegy). Hennes mor kom fra en adelig skotsk familie. Hennes far, Patrick Carnegy of Lour, var en etterkommer etter David, Carnegie, 2. jarl av Northesk. Familien tok senere  Carnegy som etternavn etter at Isabella overtok farens eiendommer i 1915. Beryl var utdannet privat i England og Frankrike.

Den 10. juni 1914 giftet hun seg med kontreadmiral (senere Admiral of the Fleet) Sir Henry Oliver av Royal Navy. De fikk ingen barn.

### Karriere
I 1910 ble hun med i St John Ambulanse Brigade og steg raskt i gradene. Ved utbruddet av den første verdenskrig fikk hun ansvaret for "Naval and Military Volunteer Aid Detachment (VAD) Department", som administrerte det kombinerte pleiepersonalet til St John-ambulansen og det britiske Røde Kors. Hun hadde denne stillingen under hele krigen, men trakk seg i 1922, i opposisjon mot planene om å oppløse VAD'ene. 

Hun ble senere med i det britiske Røde Kors igjen som leder av sin VAD-avdeling. Hun ble kreditert for å holde det britiske Røde Kors i live etter den første verdenskrig, noe hun senere ble lovpriset for av en venn i *[[The Times]]*. 

Under andre verdenskrig ble hun medlem av Society's War Organisasjon Executive Committee og flere andre komiteer. Etter krigen ble hun foreningens direktør for utdanning. 

Hun gikk i pensjon i 1956. Hun ble da BRCSs arkivar og skrev dens historie, *The British Red Cross in Action*, i 1966. Hun skrev en annen bok, *Church of Saint Mary the Virgin, Aldermanbury*, i 1969.

### Utmerkelser
For sitt arbeid under den første verdenskrig ble Oliver tildelt det Kongelige Røde Kors (RRC) i 1916, og utnevnt til Kommandør av Order of the British Empire (CBE) som en del av 1919 nyttårsutmerkelsene og Dame Commander of the Order of the British Empire (DBE) i 1920 som en del av utmerkelsene i forbindelse med den første verdenskrig. For sitt virke under den andre verdenskrig ble hun utnevnt til Dame Grand Cross of the Order of the British Empire (GBE) som en del av 1948 nyttårsutmerkelsene. Etter Kongen investert henne som Dame Grand Cross, presenterte Dronningen, som president av det Britiske Røde Kors, henne med en diamantbrosje på en fest på Buckingham Palace.

### Død
Hennes mann Henry Oliver døde i 1965 i en alder av 100 år. Hun døde i London i 1972 i en alder av 89. Etter eget ønske ble hennes aske satt ned i Hill of Lour i Angus.

## Referanser
Liste over falne olympiske utøvere under første verdenskrig

Liste over falne olympiske utøvere under første verdenskrig inneholder totalt 137 personer som ble drept under første verdenskrig og som også hadde deltatt i de olympiske sommerleker.

## Liste

## Fotnote
A.Nasjonen utøveren deltok for på den tiden.

## Referanser
Sandarak

**Sandarak** er en harpiks som fremstilles fra sandaraksypress (*Tetraclinis articulata*), som vokser i Nord-Afrika. Den brukes til å fremstille lakk og ferniss. Sandarak er løselig i sprit, men ikke i terpentin. I antikken ble ordet *sandarak* også brukt om det røde svovelmineralet realgar.

## Kilder
* 
* 
*
Slaget om Buqqar-høyderyggen

**Slaget om Buqqar-høyderyggen** fant sted den 27. oktober 1917 da et infanteriregiment og kavaleri fra Yildirim Army Group angrep 8. beredne brigade fra det egyptiske ekspedisjonskorps (EEF) i en av de siste dagene i stillingskrigen i Sør-Palestina under kampene i Sinai og Palestina i første verdenskrig.

Den øverstkommanderende for Yildirim Army Group gav ordre til en storstilt rekognosering med en styrke som langt overgikk den beredne britiske brigade, som holdt forpostlinjen. Tross et stort antall tap foretok en gruppe en liten tilbaketrekning for å holde stand inntil det kom forsterkninger og angriperne trakk seg dermed tilbake. Likevel ble en annen gruppe angrepet og nedkjempet.

Fire dager senere innledet to infanteri og to beredne divisjoner ekspedisjonsstyrkens offensiv i det sørlige Palestina med slaget om Beersheba den 31. oktober 1917.

## Kilder

*  
*  
* 
* 
* 
* 
* 
* 
* 
* 
* 
*
* http://nzetc.victoria.ac.nz/tm/scholarly/tei-WH1-Sina.html
* 

## Eksterne lenker
* Australian Light Horse Studies Centre- El Buggar Ridge extracts
Dag Jensvoll

**Dag Kristoffer Jensvoll** (født 20. juni 1943) er en norsk tidligere kombinertløper og trener fra Saksumsdalen i Lillehammer. Han representerte Søre Ål IL.

Jensvoll tok bronsemedalje i junior-NM for eldre junior i 1963 og fikk samme valør i senior-NM i 1967. Han var på landslaget fra 1963 og deltok i en rekke internasjonale kombinertrenn, men ble aldri tatt ut til VM eller OL. Han var hovedtrener for det norske kombinertlandslaget fra 1970 til 1978. Under OL på Lillehammer i 1994 var han stadionsjef på Birkebeineren skistadion.

Dag Jensvoll ble tildelt Norges Skiforbunds gullmedalje i 1978.

## Referanser


## Eksterne lenker
*Adam Kwieciński: Dag Jensvoll (hoppresultater)
Rotterdam Open

**Rotterdam Open** er en profesjonell tennisturnering som blir spilt på hardcourt. Den er en del av ATP-touren, og er klassifisert som en 500-turnering.

Den blir spilt hvert år i Rotterdam i Nederland.

## Vinnere
### Singel

### Dobbel

## Eksterne lenker
*
Gjøkbekken

**Gjøkbekken** er ei elv i Sør-Varanger kommune i Finnmark. Den er ei sideelv til Pasvikelva og er  lang. Gjøkbekken har utspring fra det lille Gåsereirvatnet og renner mot øst-nordøst ned til Gjøkvatnet. Derfra fortsetter bekken mot øst til munningen i Gjøkbukta i Fjørvatnet.

## Referanser
Stillingskrigen i Sør-Palestina

**Stillingskrigen i Sør-Palestina** var en periode på seks måneder hvor det britiske egyptiske ekspedisjonskorps (EEF) og den osmanske hæren sto overfor hverandre under første verdenskrig uten at det kom til større slag. De to fiendtlige styrkene sto overfor hverandre langs en front, som strakk seg fra Gaza til Beersheba under kampene i Sinai og Palestina, hvor ingen av sidene kunne tvinge den andre siden til å trekke seg tilbake. Stillingskrigen varte fra etter det britiske nederlagey i det andre slaget om Gaza i april 1917 til ekspedisjonskorpset innledet sin offensiv med slaget om Beersheba den 31. oktober 1917.

Innen stillingskrigen begynte, var enheter fra Det osmanske rikets 4. armé blitt tvunget ut av Sinaihalvøya ved en rekke britiske seire: Slaget ved Romani i august 1916, slaget ved Magdhaba i desember og slaget ved Rafah i januar 1917. Det egyptiske ekspedisjonskorps fulgte opp disse seirene ved å foreta to mislykkede forsøk på å erobre Gaza: Første slag om Gaza i mars og Andre slag om Gaza i april. Disse osmanske seirene stoppet ekspedisjonsstyrkens forsøk på å invadere det sørlige Palestina og førte til stillingskrigen.

Under de seks månedene holdt den egyptiske ekspedisjonsstyrke stillinger på kanten av Negevørkenen, mens begge sider var opptatt av skyttergravkrig og imøtegikk patruljeringen av den åpne østlige flanken. Begge sider benyttet seg av muligheten til å reorganisere sine styrker, skifte hærførere, kurse troppene og forberede seg på fremtidige slag, hvilket munnet ut i at den egyptiske ekspedisjonsstyrke erobret Jerusalem i desember 1917.

## Referanser


## Kilder

*  
*  
*  
*  
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 

## Eksterne lenker

* Australian Light Horse Studies Centre
* ''The New Zealanders in Sinai and Palestine'' (officiel historie)
* Sinai campaign (NZHistory.net.nz)
* Palestine campaign (NZHistory.net.nz)
* Fotografierne fra Palæstinafelttoget
* Den amerikanske koloni i Jerusalems fotoalbum fra Library of Congress
Indlands fogderi

**Indlands fogderi** var et fogderi i det norske landskapet Båhuslen, beliggende syd for Søndervikens fogderi og nord for Orust og Tjørns fogderi.

Det ble etter avståelsen av Båhuslen til Sverige ved freden i Roskilde i 1658 gitt navn *Inlands fögderi*.

## Prestegjeld og sogn
Indlands fogderi omfattet omkring år 1600 følgende prestegjeld og sogn:
* Fregne
** Forshelle hovedsogn
** Ljung annex
** Grinderød annex
** Resterød annex
* Hjertum og Vesterland
** Hjertum hovedsogn
** Vesterland annex
* Ødsmaal
** Ødsmaal hovedsogn
** Uklum annex
* Spekerød
** Norum hovedsogn
** Spekerød annex
* Solberg
** Jørland hovedsogn
** Solberg annex
** Holte annex
* Kareby
** Romeland hovedsogn
** Kareby annex
* Torsby
** Torsby hovedsogn
** Harestad annex
** Lykke annex
* Kongelv
** Kongelv hovedsogn
** Ytterby annex

## Se også
* Nordvikens fogderi
* Søndervikens fogderi
* Orust og Tjørns fogderi
* Hisingens fogderi

## Eksterne lenker
* 
* Inlands fögderi
Genève-psalteret

***Genève-psalteret*** (eller *Hugenottpsalteret*) er en serie sangbøker som omfatter hele Salmenes bok fra Det gamle testamente oversatt til fransk språk. 

Samlingen stammer fra den tidlige reformasjonen og kom til på initiativ av reformatoren Jean Calvin. Han var av den oppfatning at det bare var guds ord som dugde i gudstjenesten, og tok beslutningen om at tekstgrunnlaget skulle hentes fra Salmenes bok. Den lyriske oversettingen overlot han til dikteren Clément Marot, og etter Marots død i 1544 til Théodore de Bèze. 

Komponistene av salmemelodiene i psalteret er identifisert som Guillaume Franc, Louis Bourgeois og Pierre Davantès. Det egentlige *Genève-psalter* ble gitt ut i endelig form i 1562, og er den første franskspråklige samlingen som omfattet hele Salmenes bok på diktform.

## Utgaver
* Book of Praise, Anglo-Genevan Psalter, 
* Pierre Pidoux: *Le Psautier Huguenot*, Vol I/II, Basel 1962, .

## Litteratur
* Peter Ernst Bernoulli, Frieder Furler (red.): *Der Genfer Psalter. Eine Entdeckungsreise*. 2. reviderte opplag. TVZ, Zürich 2005, ISBN 3-290-17226-0 
* Eckhard Grunewald, Henning P. Jürgens, Jan R. Luth (red.): *Der Genfer Psalter und seine Rezeption in Deutschland, der Schweiz und den Niederlanden: 16.–18. Jahrhundert*. Niemeyer, Tübingen 2004, ISBN 3-484-36598-6
* Judith I. Haug: *Der Genfer Psalter in den Niederlanden, Deutschland, England und dem Osmanischen Reich (16.–18. Jahrhundert).* Schneider, Tutzing 2010, ISBN 978-3-7952-1300-8 (Zugl.: Tübingen, Univ., Diss., 2008).
Rila nasjonalpark

**Rila nasjonalpark** (bulgarsk: ) er den største nasjonalparken i Bulgaria, med et areal på &nbsp;km² i fjellkjeden Rila sørvest i landet. Den ble etablert 24. februar 1992 for å beskytte flere økosystemer av nasjonal viktighet. Høyden i parken varierer fra 800&nbsp;moh. nær Blagoevgrad til &nbsp;moh. på fjelltoppen Musala, som er det høyeste fjellet på Balkan. Det er 120&nbsp;bresjøer i parken, deriblant De syv Rilasjøene. Mange elver har sitt opphav i parken, deriblant Maritsa, som er den lengste elva på Balkan, og Iskăr, som er den lengste elva i Bulgaria.

Nasjonalparken ligger i fire av Bulgarias 28 oblaster: Sofia, Kjustendil, Blagoevgrad og Pazardzjik.

## Eksterne lenker
*
Christina Skreiberg

**Christina Johanna Skreiberg** (født 1981) er en norsk journalist, forfatter og fotograf. I 2016 ble hun tildelt prisen Årets Frilanser for dokumentarprosjektet *Hei nabo!* 

Rammen for prosjektet er en multikulturell blokk på Tøyen i Oslo. I seks år banket Christina Skreiberg på hos naboene og ba dem om å dele sine historier. Resultatet ble utstilling og bok med historier og fotografier av mennesker fra hele verden. 

Christina Skreiberg vokste opp i Oslo og har journalistutdannelse fra City University London. Hun har også bodd i Pittsburgh, Guatemala og København. I London arbeidet hun for *[[The Times]]* og etablerte gratismagasinet *ditched*. Christina Skreiberg har vært reportasjeleder i *[[Aftenposten Junior]]*, et aviskonsept for barn som har vunnet mediepriser både i Norge og  internasjonalt.

## Referanser


## Eksterne lenker
* christinaskreiberg.com
Maren Sæbø

**Maren Sæbø** (født 1976) er en norsk frilansjournalist og redaktør for nettstedet Bundu. 

## Bakgrunn og virke
Hun vokste opp i Oslo og Angola, og er utdannet historiker fra University of KwaZulu-Natal i Durban, Sør-Afrika.

Hun var redaktør for *[[Verdensmagasinet X]]* fra 2004 til 2015. Hun skriver fast for *[[Dagsavisen]]* og er styremedlem i Stiftelsen for en Kritisk og Undersøkende Presse (SKUP). 

I ungdomstida var Maren Sæbø lenge en del av miljøet på Blitz.

Sæbø er tildelt en rekke priser for sitt virke: Flyktninghjelpen (NRC) tildelte i 2015 Perspektivprisen som «Beste utenriksformidler 2014» til Sæbø og Verdensmagasinet X. «For sin modige og grundige utenriksjournalistikk», heter det i juryens begrunnelse. Perspektivprisen tildeles enkeltpersoner, mediebedrifter eller organisasjoner som gjennom fremragende innsats har utmerket seg ved: å formidle internasjonale nyheter og/eller å belyse internasjonale spørsmål. 

I mars 2015 ble Sæbø tildelt Internasjonal Reporters Journalistpris for det juryen beskriver som innsiktsfulle og gode reportasjer om Nigeria og Boko Haram. (https://journalisten.no/skup-internasjonal-reporter-ir-prisen/ir-prisen-til-nigeria-reportasjer/313870)

I november 2015 ble Sæbø kåret til Årets Frilanser. Juryen beskrev henne som en kunnskapsrik og markant stemme i den norske utenriksjournalistikken generelt og fra det afrikanske kontinentet spesielt. (https://journalisten.no/arets-frilanser-maren-saebo/maren-saebo-er-arets-frilanser/305404)

I 2019 ble Sæbø tildelt Annette Thommessens hederspris «(...) for å være en modig, kunnskapsrik og markant stemme i den norske utenriksjournalistikken generelt og fra det afrikanske kontinentet spesielt» uttalte styreleder i Minnefondet, Kai Eide. (https://www.noas.no/hederspris-for-journalistikk-om-mennesker-pa-flukt/)

I juli 2016 var hun som eneste norske journalist i Sør-Sudan for å dekke 5-årsfeiringen av landets selvstendighet og havnet midt i en borgerkrigsliknende situasjon med intense kamper, og måtte evakueres ut av landet med bistand fra Norsk Folkehjelp.

Fra 2018 har Sæbø vært ansatt av faktisk.no i en 50&nbsp;% stilling.

Hun er gift med mangeårig journalist Henrik Steen (født 5. august 1968) som er sønn av Reiulf Steen (1933-2014), en norsk politiker i Arbeiderpartiet.
## Referanser
USS «Fitzgerald»

**USS «Fitzgerald»**er en jager i U.S. Navy. Skipet tilhører Arleigh Burke-klassen. Natten til 17. juni 2017 kolliderte jageren med det filippinske containerskipet «ACX Crystal» sydøst av Yokosuka i Japan.

## Referanser


## Eksterne lenker
*
Burill Bernhard Crohn

**Burill Bernard Crohn** (født 13. juni 1884, død 29. juli 1983) var en amerikansk lege og gastroenterolog. Han er kjent for å ha beskrevet sykdommen som i dag bærer hans navn (Crohns sykdom). 

Hans hovedteori var at Crohns sykdom (som han kalte terminal ileitis) skyldtes bakterien *[[Mycobacterium paratuberculosis]]*. Denne teorien har fått ny interesse i de senere årene.

Han levde mesteparten av sitt liv i New York, hvor han jobbet delvis på Mount Sinai Hospital og i privat praksis. 

## Referanser
Five Guys

**Five Guys** er en hurtigmatkjede med fokus på hamburgere, pølser og pommes frites. Hovedkontoret ligger I Lorton i Virginia. Den første Five Guys-restauranten åpnet I 1986 i Arlington i Virginia, og mellom 1986 og 2001 ble kjeden utvidet til fem utsalg spredt over Washington, DC,-storbyområdet. 
I begynnelsen av 2003 begynte kjeden med franchising, hvilket åpnet dørene til en rask ekspansjon, og i løpet av halvannet år solgte kjeden over 300 franchisesteder. I 2012 hadde Five Guys over 1.000 restauranter åpne i hele USA og Canada, og over 1.500 utsalg under utvikling. Fra 2012 var virksomheten den hurtigst voksende hurtigmatkjeden i USA, med en 32,8% stigning i salget fra 2010 til 2011.
Dammarharpiks

**Dammarharpiks** er en lysegul harpiks som fremstilles i Sørøst-Asia fra trær i familien Dipterocarpaceae. Den er løselig i terpentin og kloroform, men ikke i vann eller etanol. Dammarharpiks brukes i lakk, røkelse, ferniss og som fiksativ i parfyme.  

## Kilder
* 
* 
* 
*
Vaggatem (bygd)

**Vaggatem** (skoltesamisk: *Vââggtemjäuʹrr*, nordsamisk: *Vagatamjávri*, kvensk: *Vouvatus*) er ei bygd ved Pasvikelva i Sør-Varanger kommune i Finnmark. Stedet ligger ved munningen av Ellenelva, på vestsida av Tjærebukta i innsjøen Vaggatem. Vaggatem har flere gårdsbruk og en campingplass. Fylkesvei 885 går gjennom bygda.

## Referanser
Veien til Rio Lama

***Veien til Rio Lama*** (originaltittel ***Green Mansions***) er en amerikansk romantisk eventyrfilm fra 1959, regissert av Mel Ferrer. Den er basert på William Henry Hudsons roman *[[Green Mansions]]* fra 1904, om en ung mann (Anthony Perkins) som flykter inn i jungelen etter et opprør i Caracas. Der møter han på vakre Rima (Audrey Hepburn), som ble bortført som barn. I tillegg til Perkins og Hepburn medvirker også Lee J. Cobb, Sessue Hayakawa og Henry Silva i andre roller. Lydsporet ble komponert av Heitor Villa-Lobos og Bronislau Kaper, mens fotoarbeidet ble utført av Joseph Ruttenberg.

*Veien til Rio Lama* skulle være det første filmprosjektet i en rekke filmer med Ferrer som regissør og Hepburn som hovedrolleinnehaver, men det ble også det siste. Vincente Minnelli skulle egentlig regissere filmen, men på grunn av forsinkelser valgte Metro-Goldwyn-Mayer å gi regiansvaret til Ferrer istedet.

## Handling
Etter et opprør i Caracas flykter en ung mann, Abel (Anthony Perkins), inn i jungelen. Faren er drept av opprørerne, og Abel tørster etter hevn. I jungelen støter han på en gammel, hvit eneboer (Lee J. Cobb) og en vakker, ung kvinne, Rima (Audrey Hepburn), som ble bortført som barn. Kjærligheten mellom Abel og dette naturbarnet, som uvitende blir forfulgt av indianere, får Abel til å glemme sitt hat og sin hevn.

## Medvirkende
*Audrey Hepburn som Rima
*Anthony Perkins som Abel
*Lee J. Cobb som Nuflo
*Sessue Hayakawa som Runi
*Henry Silva som Kua-ko
*Nehemiah Persoff som Don Panta
*Michael Pate som Priest
*Estelle Hemsley som Cla Cla

## Referanser


## Eksterne lenker
*
Storelva (Hammerfest)

**Storelva** er ei elv i Hammerfest kommune i Finnmark. Den har utspring på vestsida av Torskefjordhøyden, sentralt på Kvaløya, og munner ut i Sørøysundet ved sentrum av Hammerfest by. Elva er utbygd til kraftproduksjon i Hammerfest kraftverk.

## Referanser
Ina Svenningdal

**Ina Svenningdal** (født 1996) er en norsk skuespiller.

## Bakgrunn og virke
Svenningdal er oppvokst på Grorud og gikk på Apalløkka ungdomsskole og Hartvig Nissens skole. 

Svenningdal fikk allerede som fireåring sin første rolle, i stykket *Putti Plutti Pott* på scenen i Oslo Spektrum.

Hun er best kjent for sin rolle i TV-serien ''Skam'', hvor hun spiller rollefiguren Chris Berg, og rollen som Åsa i TV-seriene ''Linus i Svingen'' og ''Jul i Svingen''.

Fra høsten 2016 gikk hun på Statens teaterhøgskole, hvor hun uteksaminerte i 2020. I februar 2021 ble hun ansatt i Det Norske Teatret, og har fra 2023 har hun hatt en fast stilling der.

## Referanser


## Eksterne lenker
*
Mayerling

***Mayerling*** er en episode av den amerikanske antologiserien *[[Producers' Showcase]]*. Den ble sendt på TV-kanalen NBC 4. februar 1957 og ble utgitt som en kinofilm på utvalgte kinoer i Europa. TV-episoden handler om Mayerlingdramaet i 1889.

Filmen ble produsert og regissert av Anatole Litvak. Litvak hadde tidligere regissert en fransk versjon, *[[Mayerling (1936)|Mayerling]]* (1936), som hadde gjort ham populær i Hollywood. Audrey Hepburn, Mel Ferrer, Raymond Massey, Diana Wynyard, Basil Sydney, Judith Evelyn, Isobel Elsom, Lorne Greene, Nancy Marchand, David Opatoshu, Suzy Parker, Nehemiah Persoff, Pippa Scott, Monique van Vooren og Lilia Skala har roller i filmen.

## Handling
*Mayerling* er basert på virkelige hendelser om kjærlighetsforholdet mellom Maria von Vetsera (Audrey Hepburn) og Rudolf av Østerrike (Mel Ferrer). De døde under mystiske omstendingheter 30. januar 1889 i en jakthytte i Niederösterreich.

## Medvirkende
*Audrey Hepburn som Maria von Vetsera
*Mel Ferrer som Rudolf av Østerrike
*Raymond Massey som statsminister
*Diana Wynyard som Elisabeth av Bayern
*Basil Sydney som Frans Josef I av Østerrike-Ungarn
*Judith Evelyn som Marie Larisch von Moennich
*Lorne Greene som seg selv

## Produksjon
Filmen ble hovedsakelig spilt inn live, med unntak av noen bakgrunnsscener som ble spilt inn i Wien.

## Anmeldelser
Jack Gould fra *[[The New York Times]]* skrev at «en mer blek og elementær versjon av *Mayerling* er vanskelig å se for seg».

## Referanser


## Eksterne lenker
*
Gene Nettles

**Gene Tally Nettles** (født 13. september 1928 i Jackson i USA, død 15. april 1994 i København i Danmark) var en amerikansk danser og koreograf som gjorde stor suksess i Skandinavia i 1950- og 1960-årene.

Nettles ble født i Jackson i Mississippi og begynte å danse allerede som sjuåring. Senere studerte han ved Katherine Dunham's Ballet School i New York, og han danset i flere Broadway-oppsetninger, blant annet *[[My Fair Lady]]*. I 1958 flyttet Nettles til Norge, der han koreograferte og danset i en rekke teateroppsetninger. Han var også med i pionertiden i NRK Fjernsynet, og han var koreograf ved tv-showet *[[Startskuddet går]]*. Showet gikk 20. august 1960 og markerte starten på regulære tv-sendinger i Norge.

I 1962 flyttet han videre til København der han koreograferte danser for de første Broadway-musikalene som ble satt opp i Danmark. Blant oppsetningene var *[[Cabaret]]*, *[[Spelemann på taket]]* og *[[Guys and Dolls]]*. Han medvirket også i en rekke filmer utover 1960- og 1970-tallet.

Nettles døde av kreft i København i 1994.

## Referanser


## Eksterne lenker
*
Moss og Rygge Golfklubb

**Moss & Rygge Golfklubb** ble stiftet i 1991 og bruker Evje golfpark som sin golfbane. 

Klubben arrangerte Challenge Tour-turneringen Norwegian Challenge i 2008 og er hjemmeklubben til Marianne Skarpnord.

## Referanser


## Eksterne lenker
* Moss og Rygge Golfklubb, Evje Golfpark
Slaget ved Bir el Abd

**Slaget ved Bir el Abd**  den 9. august 1916 ble utkjempet mellom styrker fra Det britiske imperiet og Det osmanske rike under Sinai og Palestina-felttoget under første verdenskrig.

Slaget fant sted i Sinaiørkenen etter den britiske seieren i Slaget ved Romani (3. – 5. august). Den britiske beredne ANZAC-divisjonen med den 5. beredne brigade tilknyttet, fikk som oppgave å forfølge en tilbaketrekkende osmansk styrke. Britiske patruljer fant dem den 8. august og resten av ANZAC-divisjonen gikk i stilling så den kunne angripe den følgende dag. Angrepet ble innledet tidlig den 9. august og det ble en dag med angrep og motangrep. Først på kvelden beordret general Chauvel, ANZAC-divisjonens sjef, sine tropper til å trekke seg tilbake og overlate slagmarken til den osmanske styrke.

## Referanser


## Kilder
*
*
*
*
Alice Weidel

**Alice Elisabeth Weidel** (født 1979) er en tysk sivil- og sosialøkonom, og politiker (AfD). Hun ble sammen med Alexander Gauland, valgt som førstekandidat for sitt parti ved Forbundsdagsvalget i 2017. Hun ble i 2021 på ny valgt som toppkandidat for sitt parti, denne gangen sammen med Tino Chrupalla.

Weidel var medlem av Friedrich A. von Hayek-Samfunnet.

## Referanser